K O N T R A K T

uzavretý medzi
Ministerstvom školstva SR
a
Výskumným ústavom detskej psychológie a patopsychológie
na riešenie vedecko-výskumných úloh v roku 2010

     Kontrakt nie je zmluvou v zmysle právneho úkonu, ale plánovacím a organizačným aktom vymedzujúcim organizačné, obsahové, finančné a iné vzťahy medzi ústredným orgánom štátnej správy a ústredne riadenou organizáciou.

I.
ÚČASTNÍCI KONTRAKTU

Zadávateľ                     Ministerstvo školstva Slovenskej republiky
ako ústredný orgán štátnej správy podľa zákona NR SR                     
č.575/2001 Z.z. o organizácii činnosti vlády a organizácii
                                     ústrednej štátnej správy v znení neskorších predpisov
Sídlo                             Stromová 1, 813 30 Bratislava
Štatutárny zástupca      Prof. Ing. Ján Mikolaj, CSc., minister
IČO                              164 381
(ďalej len „MŠ SR“)

a

Riešiteľ                       Výskumný ústav detskej psychológie a patopsychológie 
Sídlo                           Trnavská 112, 821 02 Bratislava
Štatutárny zástupca     PhDr. Ľubomír Páleník, CSc., riaditeľ
IČO                             681 385
(ďalej len „VÚDPaP“)

II.
TRVANIE KONTRAKTU

Kontrakt sa uzatvára na obdobie od 1. januára 2010 do 31. decembra 2010.

III.
PRÁVA A POVINNOSTI ZÚČASTNENÝCH STRÁN

1.  MŠ SR sa zaväzuje: 
a)	zabezpečiť financovanie predmetu činnosti uvedeného v článku IV.,
b)	v prípade potreby poskytnúť odbornú pomoc, informácie a štatistické údaje, ktorými disponuje MŠ (i ústredne riadené organizácie v jeho pôsobnosti) na riešenie úloh,
c)	včas informovať riešiteľa o zmenách v zadaní úloh.
2.	MŠ SR má právo:
d)	vykonávať priebežné kontroly plnenia úloh dohodnutých v kontrakte,
e)	priebežne hodnotiť plnenie úloh.
3.	VÚDPaP sa zaväzuje:
f)	riadne a v požadovanej kvalite a podľa termínov stanovených Plánom hlavných úloh VÚDPaP na rok 2010 odovzdať  výstupy riešenia úloh,
g)	dodržať celoročný rozpočet dohodnutý kontraktom a neprekročiť náklady stanovené na riešenie jednotlivých úloh,
h)	včas informovať zadávateľa o problémoch, ktoré sa vyskytli v priebehu riešenia úloh.
4.	VÚDPaP má právo:
i)    získať od zadávateľa všetky údaje potrebné na riešenie alebo overenie výsledkov  
 riešenia jednotlivých úloh, ktorými disponuje MŠ SR (i priamo riadené   
 organizácie v  jeho pôsobnosti),
j)	požadovať od zadávateľa, aby na prezentáciu a realizáciu získaných výsledkov vytvoril v rámci možností vyplývajúcich z výšky rozpočtových finančných prostriedkov primerané podmienky.

IV.
PREDMET ČINNOSTI

1.   Predmet činnosti riešiteľa na dobu trvania kontraktu vychádza z Programového vyhlásenia vlády SR a aktuálnych potrieb školstva plynúcich z prebiehajúcej školskej reformy.
2.	Úlohy VÚDPaP sa podľa užívateľa členia do dvoch hlavných kategórií:
a)	úlohy na priamu objednávku zadávateľa,  MŠ SR je kľúčový užívateľ,
b)	úlohy, resp. služby na základe požiadavky zadávateľa, pričom užívateľom sú   právnické i fyzické osoby, a to aj mimo rezortu školstva (úlohy nadrezortného významu a spoločensko-prospešné služby).   

3.	Členenie úloh                                                                         Kapacita v čh                  €
a) Úlohy na priamu objednávku zadávateľa
-	úlohy schválené Vedeckou grantovou agentúrou           
       (VEGA)                                                                        4 000                    28 350	                   
	-    úlohy zadané Sekciou regionálneho školstva             40 500                  286 641  
      b) Úlohy, resp. služby na základe požiadavky zadávateľa             
-	užívateľmi sú právnické osoby (školy, školské
      zariadenia a ich zamestnanci)                                      43 000                 304 319                             
-	užívateľmi sú fyzické osoby (deti so špeciálnymi
edukačnými potrebami – nadané deti, deti
s rôznymi druhmi postihnutia a ich rodiny).                13 500                   94 924          

4.	Účastníci kontraktu sa dohodli na riešení úloh, resp. poskytovaní služieb v čase trvania kontraktu v nasledujúcom rozsahu:

Por.č.                               Úloha, resp. služba                                 Kapacita v čh               €    

4.1.	 Úlohy schválené Vedeckou grantovou agentúrou

4.1.1.	Osobnosť nadaného jedinca                                                4 000                   28 350

4.2.	Úlohy zadané Sekciou regionálneho školstva

4.2.1. Metodické vedenie a koordinácia práce školských 
       zariadení pôsobiacich v oblasti výchovného a
       psychologického  poradenstva a prevencie a odborných     
       zamestnancov KŠÚ                                                                14 500                 102 601                   
4.2.2. Psychologický obraz dieťaťa na Slovensku
       v podmienkach transformácie školstva                                  14 300                 101 185                             
4.2.3. Špecifiká kognitívneho vývinu rómskych detí                      5 900                   41 781           
4.2.4. Vydávanie časopisu Psychológia a patopsychológia
       dieťaťa                                                                                      5 800                   41 074        

4.3. Úlohy na základe požiadavky zadávateľa, ktorých
       užívateľom sú právnické osoby  (školy,  školské
       zariadenia a ich zamestnanci)

4.3.1. Vytvorenie a štandardizovanie testu školskej
       pripravenosti                                                                             8 950                  63 326                     
4.3.2.  Program prevencie agresivity                                               5 250                  37 160                                                                   
4.3.3. Adaptácia a vytvorenie slovenských noriem 
       inteligenčného testu pre deti a adolescentov                           7 450                   52 715      
4.3.4. Interdisciplinárna konferencia s medzinárodnou
       účasťou Dieťa v ohrození XIX.                                               2 700                   19 131                                 
4.3.5. Osobnostný, vzdelávací, kariérový a sociálny vývin                
       detí a mládeže a možnosti jeho ovplyvňovania
       v podmienkach zariadení výchovného poradenstva 
       a prevencie                                                                               8 450                   59 790             
4.3.6. Zlepšovanie podmienok edukácie rómskych žiakov            7 700                   54 486                                                                        
4.3.7. Vzdelávanie a participácia na kontinuálnom                       
       kariérovom raste odborných zamestnancov CPPPaP              2 500                   17 711 

4.4. Úlohy na základe požiadavky zadávateľa, ktorých
      užívateľom sú fyzické osoby (deti so špeciálnymi 
      edukačnými potrebami – nadané deti a deti 
      s rôznymi druhmi postihnutia a ich rodiny, poslucháči
      psychológie, sociálnej práce a pedagogických odborov)

4.4.1. Detské centrum - starostlivosť o deti so špeciálnymi 
       edukačnými potrebami                                                             7 700                   54 189                                                 
4.4.2. Zariadenie dennej výchovnej                                                    
 a vzdelávacej starostlivosti                                                       5 800                   40 735                                                        

5.	Celkový objem kontraktom dohodnutých prác podľa čl. IV. predstavuje 101 000 človeko-hodín.  
6.	Podrobný rozpis úloh, činností a poskytovaní služieb (anotácie, zodpovední riešitelia, termín ukončenia) za jednotlivé tematické oblasti bude uvedený v Pláne hlavných úloh VÚDPaP na rok 2010.

V.
SPÔSOB A TERMÍN VYHODNOTENIA KONTRAKTU

1.	Priebežné hodnotenia plnenia úloh kontraktu sa uskutočnia na zasadnutiach Ústavnej rady VÚDPaP každý štvrťrok najneskôr do 25. dňa nasledujúceho mesiaca po uplynutí príslušného štvrťroka za prítomnosti zástupcov MŠ SR.
2.	Plnenie úloh vyplývajúcich z kontraktu zadávateľ vyhodnotí po uplynutí doby trvania kontraktu v apríli nasledujúceho roku.

VI.
PLATOBNÉ PODMIENKY

1.	Objem prostriedkov určených na vedecko-výskumnú činnosť sa stanovuje na základe rozpočtu MŠ SR schváleného vládou SR a parlamentom SR.
2.	Celková hodnota prác podľa čl. IV  je stanovená vo výške 714 234 €.
3.	Zadávateľ si vyhradzuje právo znížiť sumu uvedenú v článku VI. v bode 2 až o 10%.     Desaťpercentná suma predstavuje rezervu zadávateľa, ktorú môže použiť na pokrytie zníženia sumy rozpočtovanej vládou pre riešiteľa v dôsledku regulačných opatrení.
4.	V prípade, ak zníženie sumy uvedenej v čl. VI. v bode 2 bude predstavovať menej ako 5%  dohodnutej ceny prác na dobu trvania kontraktu, riešiteľ bude riešiť úlohy bez zmeny plánu. Ak bude zníženie uvedenej sumy vyššie ako 5%, účastnícke strany vypracujú dodatok ku kontraktu pozmeňujúci rozsah predmetu činnosti stanovený v čl. IV. kontraktu.
5.	Pri poskytovaní finančných prostriedkov určených realizátorovi kontraktu podľa  odseku 2 bude MŠ SR postupovať v súlade s § 8 zákona č. 291/2002 Z. z. o Štátnej pokladnici a o zmene a doplnení niektorých zákonov v znení neskorších predpisov.
6.	Vzhľadom na vedecko-výskumný charakter úloh sa podľa dosiaľ zaužívaného spôsobu  určuje kalkulácia práce riešiteľa v človeko-hodinách (čh).
7.	Cena práce riešiteľa za človeko-hodinu v roku 2010 sa stanovuje na 7,072 €/čh. Kalkulácia ceny človeko-hodiny vychádza z nákladov riešiteľa, ktoré zahŕňajú priamu mzdu na zamestnanca, ostatné priame náklady a režijné náklady ústavu.

VII.
ZVEREJNENIE  KONTRAKTU A VEREJNÝ ODPOČET

1.	Tento kontrakt uverejnia obidve zúčastnené strany na svojich internetových stránkach do 7 dní od jeho podpisu. Záverečnú správu o plnení kontraktu uverejnia obidve strany na svojich internetových stránkach do 15. mája 2011.
2.	Verejný odpočet plnenia úloh kontraktu  a zverejnenie finančnej správy sa uskutočnia po vypracovaní a predložení zákonom stanovenej záverečnej správy o hospodárení.

Bratislava, dňa: 30. 12. 2009 

Za Ministerstvo školstva SR:                                                   Za VÚDPaP:

...............................................                                             ...............................................  
Prof. Ing. Ján Mikolaj, CSc.                                             PhDr. Ľubomír Páleník, CSc.
         minister školstva                                                                   riaditeľ VÚDPaP